Kvinne injisert med blekksprutsperm mens hun spiste
Den underlige hendelsen skjedde i Seoul i Sør-Korea da en 63 år gammel kvinne spiste en blekksprut, skriver Fairfax NZ News. 63-åringen kjente en prikkende følelse i munnen mens hun tygget, og spyttet blekkspruten umiddelbart ut. Like etterpå måtte hun dra til sykehus med store smerter og det hun selv har beskrevet som følelsen av at noe kravlet rundt i munnen hennes.Forskere tror at blekksprutens «spermsekker» kan ha kommet ut da kvinnen tygget. Sekkene er ejakulatoriske mekanismer som vanligvis fester seg til en hunnkjønnblekksprut før den sakte begynner å lekke sperm. Det er heller ikke første gang en blekksprut prøver å befrukte en menneskelig munn. Flere tilfeller har blitt rapportert i Japan hvor folk har opplevd en stikkende følelse i munnen etter å ha spist sjødyret.
Kvinnen måtte på sykehus etter å ha fått blekksprutsperm injisert i tungen mens hun nøt delikatessen.